**Jozy Altidore**, oikealta nimeltään **Josmer Volmy Altidore** (s. 6. marraskuuta 1989 Livingston, New Jersey), on yhdysvaltalainen jalkapalloilija. Hyökkääjänä pelaava Altidore edustaa Amerikan jalkapalloliigan Torontoa.

Ura
---

Altidore aloitti ammattilaisuransa vuonna 2006 New York Red Bullsissa Yhdysvaltain pääsarjassa. Red Bullsissa hän pelasi 37 Major League Soccer -ottelua, joissa teki 15 maalia. Ensimmäisen ammattilaismaalinsa hän teki 16. syyskuuta 2006 1-0-voitossa Columbus Crewsta. Toisella ammattilaiskaudellaan hän teki 22:ssa pelaamassaan ottelussa yhdeksän maalia sekä syötti niitä kolme. 12. elokuuta sekä 18. elokuuta 2007 hän teki peräkkäisissä otteluissa Toronto FC:tä sekä Los Angeles Galaxya vastaan kaksi maalia.

#### Villarreal (2008-2011)

4. kesäkuuta 2008 Altidore siirtyi Espanjalaisen Villarreal CF:n riveihin 10 000 000:n dollarin siirtokorvauksella. Hän teki ensimmäisen pääsarjamaalinsa 2. marraskuuta 2008 4-1-voitossa Athletic Bilbaosta. Joukkueessa hän ei kuitenkaan saanut paljoa peliaikaa ja kaudella 2008-09 hän pelasikin lainalla Espanjan Segunda Divisiónissa pelaavassa Xerezissä. Kesällä 2009 Altidore siirtyi kaudeksi 2009-10 lainalle Hull Cityyn. Hull Cityllä oli mahdollisuus ostaa Altidore lainan päätyttyä. Ensimmäisessä Valioliigaottelussaan Altidore syötti Boltonia vastaan 1-0 voittomaalin. 6. helmikuuta 2010 hän teki ensimmäisen Valioliigamaalinsa 2-1-voitossa Manchester Citystä. 31. tammikuuta 2011 hän meni lainalle turkkilaiseen Bursasporiin kuuden kuukauden sopimuksella. Bursasporissa hän pelasi 12 Turkin pääsarjaottelussa, joissa teki yhden maalin.

Villarrealissa Altidore ei löytänyt peliaikaa ja pelasi kolmen vuoden aikana vain 9 La Liga-ottelua , joissa teki yhden maalin. 20. heinäkuuta 2011 hän siirtyikin Eredivisiessä pelaavaan AZ Alkmaariin neljävuotisella sopimuksella.

#### AZ Alkmaar (2011-2013)

Altidore Yhdysvaltain maajoukkueen paidassa Itävaltaa vastaan 19. marraskuuta 2011.
Hän teki kahden Alkmaarissa pelaamansa kauden aikana 39 liigamaalia 67:ssä ottelussa. Avauskaudellaan hän teki 16 maalia pelaamissaan 34:ssä Eredivisie-ottelussa.

Hän teki maalin jo kauden avausottelussa,7. elokuuta pelatussa 3-1-voitossa PSV:stä, tehden AZ:n 3-1-maalin. Kolmen pelatun ottelun jälkeen hänellä oli kasassa jo kolme maalia, kun hän teki 21. elokuuta kaksi maalia 4-0-voitossa NEC Nijmegenistä. Seuraavan maalinsa hän teki kuitenkin vasta 6. marraskuuta 12. kierroksen ottelussa, 3-0-voitossa ADO Den Haagista. Kevätkaudella hän oli kuitenkin tehokkaana: hän teki 8. helmikuuta ja 22. huhtikuuta 2012 välisenä aikana 12:ssa ottelussa 11 maalia.

Seuraavalla kaudella hän oli vielä tehokkaampi tehden 23 maalia 33:ssa Eredivisie-ottelussa. Avauskierroksella 12. elokuuta AFC Ajaxia vastaan 2-2-tasapelissä hän teki AZ:n molemmat maalit. Hän teki kaksi maalia myös seuraavan kierroksen ottelussa Heracles Almeloa vastaan 19. elokuuta. Viidennellä kierroksella 16. syyskuuta Altidore teki ensimmäisen hattutemppunsa AZ:n paidassa tehden AZ:n 1-0-, 3-0- sekä 4-0-maalit 4-0-voitossa Roda JC:stä. Ottelussa hän myös syötti Erik Falkenburgin tekemän 3-0-maalin. 19. tammikuuta 2013 Altidore teki kauden toisen hattutemppunsa 4-1-voitossa Vitessestä. Hän teki maalin myös seuraavassa ottelussa, 4-1-voitossa VVV-Venlosta. 14. huhtikuuta 2013 hän teki jo kauden kolmannen hattutemppunsa 6-0-voitossa FC Utrechtista. Kauden viimeiset maalinsa hän teki 26. huhtikuuta Eredivisien 32. pelikierroksella tehden kaksi maalia 4-0-voitossa SC Heerenveenistä.

#### Sunderland (2013-)

9. heinäkuuta 2013 Altidore siirtyi 4-vuotisella sopimuksella Englannin Valioliigassa pelaavaan Sunderlandiin. Hän teki ensimmäisen Valioliigamaalinsa Sunderlandin paidassa 4. joulukuuta 2013 tehden 1-0-maalin 3-4-kotitappiossa Chelsealle.

Maajoukkueura
-------------

Altidore teki maajoukkuedebyyttinsä Yhdysvaltain jalkapallomaajoukkueen paidassa 17. marraskuuta 2007 1-0-voitossa Etelä-Afrikasta. 6. helmikuuta 2008 hän pelasi ensimmäistä kertaa avauksessa Yhdysvaltain paidassa 2-2-tasapelissä Meksikoa vastaan. Samassa ottelussa hän myös teki ensimmäisen maajoukkuemaalinsa.

1. huhtikuuta 2009 Altidore teki ensimmäisen hattutemppunsa Yhdysvaltain paidassa Trinidad ja Tobagoa vastaan 3-0-voitossa CONCACAF:n karsinnoissa jalkapallon vuoden 2010 MM-kilpailuihin. Samalla hänestä tuli Yhdysvaltain maajoukkueen nuorin hattutempun tehnyt pelaaja. Altidore oli mukana Yhdysvaltain joukkueessa vuoden 2009 Maanosaliittojen cupissa, jossa hän teki Yhdysvaltain ensimmäisen maalin turnauksen välierien 2-0-voitossa Espanjasta.

14. elokuuta 2013 Altidore teki hattutempun ystävyysottelussa Bosnia ja Hertsegovinaa vastaan, joka päättyi Yhdysvaltain 4-3-voittoon.

Altidore valittiin jalkapallon vuoden 2014 maailmanmestaruuskilpailuihin, joissa hän kärsi takareisivamman 16. kesäkuuta Ghanaa vastaan pelatun avausottelun 21. minuutilla.

Altidore on pelannut kaikkiaan 110 maaottelua ja tehnyt niissä 41 maalia.

Lähteet
-------

1. ↑  U.S. National Soccer Players -sivustolla ussoccerplayers.com (englanniksi) Viitattu 3.10.2018.
2. ↑  Altidore MLSsoccer.com -sivustolla (Arkistoitu – Internet Archive) mlssoccer.com (englanniksi) Viitattu 5.12.2013.
3. ↑  Performance data for season 2005/06 transfermarkt.com (englanniksi) Viitattu 5.12.2013.
4. 1 2  Performance data for season 2006/07 transfermarkt.com (englanniksi) Viitattu 5.12.2013.
5. ↑  Red Bulls' Jozy Altidore headed for Spain nydailynews.com (englanniksi) (4. kesäkuuta 2008) Viitattu 6.12.2013.
6. ↑  Altidore Scores His First Goal for Villarreal nytimes.com (2. marraskuuta 2008) (englanniksi) Viitattu 6.12.2013.
7. ↑  Altidore Goes to Deportivo Xerez on Loan goal.blogs.nytimes.com (englanniksi) Viitattu 2.8.2013.
8. ↑   (Arkistoitu – Internet Archive) (englanniksi)
9. ↑
10. ↑  Hull City 2-1 Manchester City bbc.co.uk (6. helmikuuta 2010) (englanniksi) Viitattu 6.12.2013.
11. ↑  Official: Bursaspor sign former Hull City striker Jozy Altidore on six-month loan from Villarreal goal.com (englanniksi) Viitattu 2.8.2013.
12. ↑  Performance data for season 10/11 tranfermarkt.co.uk (englanniksi) Viitattu 6.12.2013.
13. ↑  Total Performance data of Jozy Altidore transfermarkt.co.uk (englanniksi) Viitattu 6.12.2013.
14. ↑  AZ Alkmaar sign USA striker Altidore *ESPNsoccernet*.  20.7.2011. ESPN Internet Ventures.  Arkistoitu 23.7.2011. Viitattu 27.6.2012. (englanniksi)
15. ↑  Jozy Altidore Football Stats soccerbase.com (englanniksi) Viitattu 2.8.2013.
16. 1 2  Performance data for season 2011/12 transfermarkt.co.uk (englanniksi) Viitattu 6.12.2013.
17. ↑  AZ 3-1 PSV transfermarkt.co.uk (englanniksi) (7.8.2011) Viitattu 6.12.2013.
18. ↑  AZ 4-0 NEC transfermarkt.co.uk (englanniksi) (21.8.2011) Viitattu 6.12.2013.
19. ↑  AZ 3-0 ADO Den Haag transfermarkt.co.uk (englanniksi) (6.11.2011) Viitattu 6.12.2013.
20. ↑  Performance data for season 2012/13 transfermarkt.co.uk (englanniksi) Viitattu 6.12.2013.
21. ↑  Ajax 2-2 AZ transfermarkt.co.uk (englanniksi) (12.8.2012) Viitattu 6.12.2013.
22. ↑  AZ 3-1 Heracles Almelo transfermarkt.co.uk (englanniksi) (19.8.2012) Viitattu 6.12.2013.
23. ↑  AZ 4-0 Roda JC transfermarkt.co.uk (englanniksi) (16.9.2012) Viitattu 6.12.2013.
24. ↑  AZ 4-1 Vitesse transfermarkt.co.uk (englanniksi) (19.1.2013) Viitattu 6.12.2013.
25. ↑  VVV-Venlo 1-4 AZ transfermarkt.co.uk (englanniksi) (25.1.2013) Viitattu 6.12.2013.
26. ↑  AZ 6-0 Utrecht transfermarkt.co.uk (englanniksi) (14.4.2013) Viitattu 6.12.2013.
27. ↑  Heerenveen 0-4 AZ transfermarkt.co.uk (englanniksi) (26.4.2013) Viitattu 6.12.2013.
28. ↑  Di Canio swoops for Altidore safc.com (englanniksi) Viitattu 2.8.2013.
29. ↑  Jozy Altidore connects for first Premier League goal with Sunderland soccer.si.com (englanniksi) Viitattu 5.12.2013.
30. ↑  Yhdysvallat 1-0 Etelä-Afrikka ussoccer.com (englanniksi) (17.11.2007) Viitattu 6.12.2013.
31. ↑  Yhdysvallat 2-2 Meksiko ussoccer.com (englanniksi) (6.2.2008) Viitattu 6.12.2013.
32. ↑  Yhdysvallat 3-0 Trinidad ja Tobago ussoccer.com (englanniksi) (1.4.2009) Viitattu 6.12.2013.
33. ↑  Espanja 0-2 Yhdysvallat bbc.co.uk (englanniksi) (25.6.2009) Viitattu 6.12.2013.
34. ↑  Yhdysvallat 4-3 Bosnia ja Hertsegovina ussoccer.com (englanniksi) (14.8.2013) Viitattu 6.12.2013.
35. ↑  USA squad for 2014 World Cup: the 23 chosen by Jürgen Klinsmann The Guardian (englanniksi) (6.6.2014) Viitattu 26.7.2014.
36. ↑  USA's Jozy Altidore 'crushed' after hamstring injury forces Ghana exit The Guardian (englanniksi) (17.6.2014) Viitattu 26.7.2014.
37. ↑  Mamrud, Roberto: USA - Record International Players  5.7.2018. RSSSF. Viitattu 3.10.2018. (englanniksi)

Aiheesta muualla
----------------

* Kuvia tai muita tiedostoja aiheesta **Jozy Altidore** Wikimedia Commonsissa

  

Yhdysvaltain joukkue – Maanosaliittojen cup 2009
1 Howard |
2 Bornstein |
3 Bocanegra |
4 Casey |
5 Onyewu |
6 Pearce |
7 Beasley |
8 Dempsey |
9 Davies |
10 Donovan |
11 Wynne |
12 Bradley |
13 Clark |
14 Califf  |
15 DeMerit |
16 Kljestan |
17 Altidore |
18 Guzan |
19 Adu |
20 Torres |
21 Spector |
22 Feilhaber |
23 Robles |
Valmentaja Bob Bradley

Yhdysvaltain joukkue – Jalkapallon MM-kilpailut 2010
1 Howard |
2 Spector |
3 Bocanegra |
4 Bradley |
5 Onyewu |
6 Cherundolo |
7 Beasley |
8 Dempsey |
9 Gómez |
10 Donovan |
11 Holden |
12 Bornstein |
13 Clark |
14 Buddle |
15 DeMerit |
16 Torres |
17 Altidore |
18 Guzan |
19 Edu |
20 Findley |
21 Goodson |
22 Feilhaber |
23 Hahnemann |
Valmentaja Bob Bradley